Puimettu pri "la barunissa di Carini"

(Puimettu dû 17° sèculu di auturi anònimu.)


Chianci Palermu, chianci Sarausa,a Carini c’è lu luttu ntî ogni casa;cu’ la purtau sta nova dulurusamai paci pozz’aviri a la sò casa.
Haju la menti mia tantu cunfusa,lu cori abbunna, lu sangu stravasa;vurrìa ‘na canzunedda rispittusa,chiancissi la culonna a la mè casa;la megghiu stidda chi rireva ‘n celu,arma senza cappottu e senza velu,la megghiu stidda di li Sarafini,povira Barunissa di Carini!

Vicinu a lu casteddu di Carinigirìa di longu un beddu cavaleri,lu Vernagallu di sangu gintili,chi di la giuvintù l’unuri teni.Girìa comu l’apuzza di l’aprilintunnu a lu ciuri a surbiri lu meli.Di comu annarba finu a ntrabbunirisempri di vista li finestri teni:e ora pri lu chianu vi cumparisupra d’un baju, chi vola senz’ali;ora dintra la chiesa lu truvati,chi sfaiddìa cu l’occhi nnamurati;ora di notti cu lu minnulinusintiti la sò vuci a lu jardinu.

Lu gigghiu finu, chi l’uduri spanniammucciateddu a li so’ stissi 
frunni,voli cansari l’amurusi affannie a tutti sti primuri nun rispunni:ma 
dintra adduma di putenti ciammi,va strasinnata e tutta si cunfunni;e sempri chi lu 
senziu cci smacedda,ch’havi davanti na fijura bedda;e sempri chi lu senziu un ha 
valuri,ca tutti cosi domina l’amuri.

Stu ciuriddu nasciu cu l’àutri ciuri,spampinava di marzu a pocu a pocu;aprili e maju nni gudìu l’uduri,cu lu suli di giugnu pigghiau focu:e di tutt’uri stu gran focu adduma,adduma di tutt’uri e nun cunsuma;stu gran focu a du’ cori duna vita,li tira appressu comu calamita....Lu baruni di la caccia avia turnatu:“Mi sentu straccu, vogghiu ripusari”.Quannu a la porta si cci ha prisintatuun munacheddu, e cci vosi parrari."Tutta la notti nzemmula hannu statu."...Gesù Maria! Chi ariu 
nfuscatu!Chistu di la timpesta è lu signaliLu munacheddu nisceva e ridìa,e lu 
baruni susu sdillinìa:di nuvuli la luna s’ammantau,lu jacobbu cucula e 
sbulazzau.Afferra lu baruni spata ed ermu:“Vola cavaddu, fora di Palermu!Prestu, 
fidili, binchì notti sia,viniti a la me spadda ‘n cumpagnia.”

La barunissa di Cariniera affacciata nni lu sò barcunichi si pigghiava li spassi e 
piaciri;l’occhi a lu celu e la menti a l’amuritèrmini stremu di li so’ disij.“Viju viniri na cavallirìa;chistu è me patri chi veni pri mia!Viju viniri na cavallerizza;forsi è me patri chi mi veni a mmazza”.

“Signuri patri, chi vinistuu a fari?”“Signura figghia, vi vegnu a mmazzari”.“Signuri patri, accurdatimi un pocuquantu mi chiamu lu me cunfissuri”.“Havi tant’anni chi la pigghi a jocu,e ora vai circannu cunfissuri?Chista un n'è ura di cunfissionie mancu di ricìviri Signuri.”E comu dici st’amari palori,tira la spata pi cassàricci lu 
cori....Lu primu corpu la donna cadìu,l’appressu corpu la donna murìu;lu 
primu corpu l’appi ntra li rini,l’appressu corpu cci spaccau curuzzu e vini!

Curriti 
tutti, genti di Carini,ora ch’è morta la vostra signura,mortu lu gigghiu chi ciuriu 
a Carini,nn’havi curpanza un cani tradituri!Curriti tutti, monaci e parrini,purtativilla nzemi 'n sipurtura;curriti tutti, pirsuneddi boni,purtativilla in gran pricissioni;curriti tutti cu na tuvagghieddae cci stujati la facciuzza bedda;curriti tutti cu na tuvagghiolae cci stuiati la facciuzza azzola!

Catigurìa:Liggenni
Catigurìa:Lingua siciliana
Catigurìa:Sicilia